Official Journal L 102 , 12/04/2001 P. 0016 - 0019



Ir-Regolament tal-Kunsill (KE) Nru 724/2001 ta' l-4 ta' April 2001 li jemenda r-Regolament (KE) Nru 850/98 għall-konservazzjoni tar-riżorsi tas-sajd permezz ta' miżuri tekniċi għall-protezzjoni taż-żgħar ta' l-organiżmi marini IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi il-Komunità Ewropea, u b'mod partikolari l-Artikolu 37 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni mill-Parlament Ewropew [2], Wara li kkunsidra l-opnjoni tal-Kumitat Ekonomiku u Soċjali [3], Billi: (1) Għat-twettieq effettiv ta' tipi varji ta' attività tas-sajd u għall-konservazzjoni tar-riżorsi tas-sajd, ċerti kondizzjonijiet stabbiliti fir-Regolament (KE) Nru 850/98 [4] għandhom ikunu ċċarati jew ikkoreġuti. (2) Ir-Regolament (KE) Nru 850/98 għandu għalhekk ikun emendat skond kif jeħtieġ, ADOTTA DAN IR-REGOLAMENT: Artikolu 1 Ir-Regolament (KE) Nru 850/98 huwa b'dan emendat kif ġej: 1. L-Artikolu 4(4)(b) għandu jkun issostitwit bi: "(b) Għal kull vjaġġ tas-sajd, li matulu jintużaw biss xbieki ta' l-irmonk ta' gamma waħda ta' qies tal-malja, żbarki għandhom ikunu pprojbiti kull meta l-qabda meħuda f'kull waħda mir-reġjuni jew arji ġeografiċi msemmija fl-Anness I sa V, u miżmuma abbord, ma jikkonformawx ruħhom mal-kondizzjonijiet korrispondenti preskritti fl-anness relevanti."; 2. L-Artikolu 5(5) għandu jitħassar; 3. L-Artikolu 6(1)(a) għandu jkun issostitut bi: "1. (a) Il-ġarr abbord jew l-użu ta' kull tartarun tal-qiegħ, tartarun Daniż jew xbieki tal-ġbid simili li għandhom iktar minn 100 malja f'kull ċirkonferenza tal-cod-end stricto sensu, esklużi l-ħjatiet u l-borduri għandu jkun ipprojbit. Din id-dispożizzjoni għandha tapplika għal tartaruni tal-qiegħ, tartaruni Daniżi jew xbieki tal-ġbid simili li l-qies tal-malja tagħhom tkun fl-isfera ta' 90 jew 119 millimetru."; 4. fl-Artikolu 7, (a) il-paragrafu 4 għandu jkun issostitut bi: "4. Minkejja l-paragrafu 1(a), kull tartarun tal-qiegħ, tartarun Daniż jew xbieki tal-ġbid simili li l-qies tal-malja tagħhom tkun fil-portata ta' 70 sa 79 millimetru għandu jkun mgħammar b'panew ta' malji kwadri li jkollu l-qies tal-malja ugwali għal, jew ikbar minn, 80 millimetru."; (b) it-test li ġej għandu jiżdied fl-aħħar tal-paragrafu 5: "jew bi gradilja ta' l-għażla li l-użu tagħha hu stabbilit taħt il-kondizzjonijiet preskritti fl-Artikolu 46."; 5. L-Artikolu 10 għandu jkun issostitut bi: "Artikolu 10 Magni tat-tħammil huma eżenti mid-dispożizzjonijiet ta' l-Artikolu 4. Madankollu, għandu jkun ipprojbit matul kull vjaġġ meta il-magni tat-tħammil jinġarru abbord, (a) it-trasbord ta' organiżmi marini u (b) li tinżamm abbord jew li tkun żbarkata kull kwantità ta' organiżmi marini ħlief jekk għall-inqas 95 % bil-piż minnha ma tkunx tikkonsisti f'molluski bivalvi."; 6. L-Artikolu 18(4) għandu jkun issostitut bi: "4. (a) Għal qabdiet ta' granċijiet ta' l-ikel magħmulin b'kontenituri jew kavetti, massimu ta' 1 % bil-piż tal-qabda totali ta' granċijiet ta' l-ikel jew partijiet minnha miżmuma abbord matul xi (kull) vjaġġ tas-sajd jew żbarkati fi tmiem kwalunkwe vjaġġ tas-sajd jista' jikkonsisti minn artilji tal-granċijiet maqlugħin. (b) Għal qabdiet ta' granċijiet ta' l-ikel magħmulin bi kwalunkwe tagħmir tas-sajd minbarra kontenituri u kavetti, massimu ta' 75 kg ta' artilji tal-granċijiet maqlugħin jistgħu jinżammu abbord fi kwalunkwe mument matul vjaġġ tas-sajd jew jistgħu jkunu żbarkati fi tmiem ta' kull vjaġġ tas-sajd."; 7. fl-Artikolu 22(3), l-aħħar subparagrafu għandu jitħassar; 8. fl-Artikolu 28: (a) il-paragrafu 1(a) għandu jkun issostitut bi: "(a) mill-1 ta' Ottubru sal-31 ta' Jannar tas-sena ta' wara, ġewwa l-arja ġeografika ċirkondata b'linja li tgħaqqad b'mod sekwenzjali il-kordinati li ġejjin: - latitudini 43°46,5′ T, lonġitudini 7°54,4′ P, - latitudini 44°1,5′ T, lonġitudini 7°54,4′ P, - latitudini 43°25′ T, lonġitudini 9°12′ P, - latitudini 43°10′ T, lonġitudini 9°12′ P"; (b) il-Paragrafu 1(b) għandu jitħassar; 9. it-titolu ta' l-Artikolu 29 għandu jkun issostitut bi "Kondizzjonijiet applikabbli ġo arja kbira tat-trobbija tal-barbun"; 10. l-Anness VI għandu jkun issostitut bit-test fl-Anness I ma' dan ir-Regolament; 11. fl-Anness X: (a) punt 1 għandu jkun issostitut bi: "1. Kumbinazzjoni ta' qisien tal-malji: 16 sa 31 mm + ≥ = 100 mm Il-qabda miżmuma abbord għandha tkun ta' mill-inqas 20 % ta' kull taħlita ta' gambli u gambli kbar komuni (Pandalus montagui, Crangon spp. u Palaemon spp.)."; (b) il-punt 4 għandu jkun issostitut bi: "4. Tagħqid ta' qisien tal-malji: 80 sa 99 mm + ≥ = 100 mm Il-qabda miżmuma abbord għandha tkun ta' mill-inqas 45 % ta' kwalunkwe taħlita ta' dawk l-organiżmi marini indikati fl-Anness I bħala speċi fil-mira ta' qisien tal-malji bejn 80 u 99 mm."; 12. fl-Anness XII: - il-qies minimu tal-barbun (Pleuronectes platessa) fir-Reġjuni 1 sa 5 minbarra l-iSkagerrak u l-Kattegat għandu jkun ta' 27 cm, - nota f'qiegħ il-paġna għandha tintrabat mar-referenza għall-qies minimu ta' 15-il ċm għal sawrell (Trachurus spp.) fir-Reġjuni 1 sa 5, minbarra l-iSkagerrak u l-Kattegat, li għandha taqra (tgħid): "L-ebda qies minimu m'għandu japplika għal sawrell (Trachurus picturatus) maqbud fl-ilmijiet qrib il-gżejjer Azores u taħt is-sovranità jew ġurisdizzjoni tal-Portugall.", - l-espressjoni "Arzell surf (Spisula solidissima)" għandha tkun issostitwita b' "Arzell surf (Spisula solida)", u - il-qies minimu ta' l-awwista (Palinurus spp.) fir-Reġjuni 1 sa 5 minbarra l-iSkagerrak u l-Kattegat għandu jkun ta' 95 mm, - għal l-ispeċi ta' granċ kommestibbli (Cancer pagurus) l-espressjoni "Diviżjonijiet tal-ICES IVb, c fin-nofsinhar ta' 56° T,: 115 mm" għandhom ikunu ssostituti bi "Diviżjonijiet tal-ICES IVb, c fin-nofsinhar ta' 56°T,: 130 mm, minbarra għal arja llimitata b'punt fuq 53°28′22″ T, 0°09′24″ L, fuq il-kosta ta' l-Ingilterra, linja dritta li tgħaqqad dan il-punt ma' 53°28′22″ T, 0°22′24″ L, il-konfini ta' 6 mili tar-Renju Unit, u linja dritta li tgħaqqad punt fuq 51°54′06″ T, 1°30′30″ L, ma' punt fuq il-kosta ta' l-Ingilterra fuq 51°55′48″ T, 1°17′00″ L, fejn il-qies minimu fil-ħin ta' l-iżbark għandu jkun ta' 115 mm"; 13. fl-Anness XIII: - f'punt 3, il-kelmiet "jew awwista" għandu jitħassar, - punt ġdid għandu jiżdied: "8. Il-qies ta' awwista għandu jitkejjel kif muri fid-Dijagramma 7 bħala t-tul tal-qoxra mill-punta tar-rostrum sal-punta f'nofs ix-xifer tat-tarf tal-qoxra.", - id-dijagramma fl-Anness II ma' dan ir-Regolament għandu jkun inserit (infilzat) bħala Dijagramma 7. Artikolu 2 Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fl-4 ta' April 2001. Għall-Kunsill Il-President B. Rosengren [1] ĠU C 365 E, tad-19.12.2000, p. 264. [2] Opinjoni deċiża nhar l-1 ta' Marzu 2001 (għadha mhix ippubblikata fil-Ġurnal Uffiċjali). [3] Opinjoni deċiża nhar l-20 ta' Diċembru 2000 (għadha mhix ippubblikata fil-Ġurnal Uffiċjali). [4] ĠU L 125, tas-27.4.1998, p. 1. Ir-Regolament kif emendat l-aħħar bir-Regolament (KE) Nru 1298/2000 (ĠU L 148, tat-22.6.2000, p. 1). -------------------------------------------------- ANNESS I " L-ANNESS VI TGĦAMMIR FISS: Reġjuni 1 u 2 | Speċi | Xibka | | 10-30 mm | 50-70 mm | 90-99 mm | 100-119 mm | 120-219 mm | 220 mm | Sardin (Sardina pilchardus) | * | * | * | * | * | * | | Sallur (Anguilla anguilla) | * | * | * | * | * | * | | Sardin (Sprattus sprattus) | * | * | * | * | * | * | | Kavall atlantiku (Trachurus spp.) | | * | * | * | * | * | | Aringi (Clupea harengus) | | * | * | * | * | * | | Kavalli (Scomber spp.) | | * | * | * | * | * | | Mulett aħmar (Mullidae) | | * | * | * | * | * | | Msella (Belone spp.) | | * | * | * | * | * | | Sea bass (Dicentrarchus labrax) | | | * | * | * | * | | Mulett griż (Mullidae) | | | * | * | * | * | | Mazzola tat-tbajja (Scyliorhinus canicula) | | | * | * | * | * | | Barbun Dab (Limanda limanda) | | | * | * | * | * | | Bakkaljaw żgħir (Melanogrammus aeglefinus) | | | | * | * | * | | Merlangu ikħal (Merlangius merlangus) | | | * | * | * | * | | Il-barbun tal-g]ajnejn imbieg]da (Platichthys flesus) | | | * | * | * | * | | Lingwata (Solea vulgaris) | | | * | * | * | * | | Barbun tat-tbajja' (Pleuronectes platessa) | | | | * | * | * | | Siċċa (Sepia officinalis) | | | | * | * | * | | Merluzz (Gadus morhua) | | | | | * | * | | Pollakkju (Pollachius pollachius) | | | | | * | * | | Ling (Molva molva) | | | | | * | * | | Saithe (Pollachius virens) | | | | | * | * | | Marlozz (Merluccius merluccius) | | | | | * | * | | Mazzola maqtugħa bir-reqqa (Squalus acanthias) | | | | | * | * | | Mazzola tat-tbajja ikbar (Scyliorhinus canicula) | | | | | * | * | | Megrim (Lepidorhombus spp.) | | | | | * | * | | Lumpsucker (Cyclopterus lumpus) | | | | | * | * | | L-organiżmi kollha tal-ba]ar | | | | | | * | | " -------------------------------------------------- ANNESS II +++++ TIFF +++++ --------------------------------------------------